นายกรัฐมนตรี ยืนยันไม่เลื่อนโครงการคนละครึ่ง เฟส 3 และยิ่งใช้ยิ่งได้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมศูนย์บริหารสถานการณ์เศรษฐกิจจากผลกระทบจากการแพร่ระบาดของโควิด-19(ศบศ.) โดยยืนยันว่า โครงการคนละครึ่ง เฟส 3 และโครงการยิ่งใช้ยิ่งได้ ยังเป็นไปตามกำหนดการเดิมที่วางไว้ และจ่ายเงินเพิ่มเติมให้กับลูกจ้างในระบบประกันสังคม 2,000 บาททั้งนี้ตามประกาศ พ.ร.ก.ฉุกเฉินฯฉบับที่ 25 ที่ยกระดับมาตรการควบคุมพื้นที่กรุงเทพมหานคร ปริมณฑล และ 4 จังหวัดภาคใต้ จำเป็นต้องให้ความสำคัญและลดผลกระทบใน 6 จังหวัดคือ กรุงเทพฯ และปริมณฑลก่อน ในระยะเวลา 1 เดือน โดยเฉพาะคลัสเตอร์แรงงาน เนื่องจากพบมีการแพร่ระบาดในกลุ่มนี้จำนวนมากและส่งผลระทบไปถึงกิจการอื่นๆ เบื้องต้นมีงบประมาณที่เตรียมไว้แล้ว ทั้งในส่วนของรัฐบาลและกองทุนประกันสังคม จำนวน 7,500 ล้านบาท ซึ่งต้องเร่งดำเนินการใช่วยเหลือกิจการและกิจกรรมใน 3 หมวดคือ ก่อสร้าง ที่พักแรม ,บริการอาหาร และศิลปบันเทิงและนันทนาการ เพราะได้รับผลกระทบจำนวนมาก ซึ่งลูกจ้างในระบบดังกล่าวก็จะได้รับค่าแรงจากการหยุดงานด้วยเหตุสุดวิสัย จากกระทรวงแรงงาน ร้อยละ 50 นอกจากนี้จะมีมาตรการที่ดูแลนายจ้างด้วย ซึ่งกำลังพิจารณาการชดเชยตามจำนวนลูกจ้างที่มีไม่เกิน 200 คนส่วนที่พบแรงงานบางส่วนทยอยเดินทางกลับบ้าน ก็มีความห่วงใยและได้สั่งการให้ทหาร ตำรวจ พลเรือนปฏิบัติหน้าที่ควบคุมแคมป์ทันที เพื่อป้องกันการเคลื่อนย้าย ซึ่งหากยังอยู่ในแคมป์ที่เจ้าหน้าที่ควบคุมและได้รับค่าแรงตามอัตราที่กำหนด พร้อมกันนี้ยอมรับว่าเป็นห่วงร้านอาหารรายย่อย จึงมีแนวคิดให้ไปสั่งซื้ออาหารจากร้านเหล่านี้และส่งให้แคมป์ก่อสร้าง เพื่อช่วยให้ร้านอาหารมีรายได้ ซึ่งทาง กทม. ได้รับทราบในเรื่องนี้แล้ว